
RAPORT  COMUN
asupra propunerii legislative de modificare şi completare a Legii nr.223 din 2007 privind Statutul personalului aeronautic civil navigant profesionist din aviaţia civilă din România

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru transporturi şi infrastructură, au fost sesizate, prin adresa nr. Plx 612/2013 din 16 decembrie 2013, cu dezbaterea pe fond, în procedură obişnuită, a propunerii legislative de modificare şi completare a Legii nr.223 din 2007 privind Statutul personalului aeronautic civil navigant profesionist din aviaţia civilă din România.

La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.666/3.07.2013)

· avizul favorabil al Comisiei juridice, de disciplină şi imunităţi (nr.4c-11/1495/5.02.2014)

· avizul favorabil al Comisiei pentru egalitatea de şanse pentru femei şi bărbaţi (nr.37/125/4.02.2014)

· avizul favorabil al Comisiei pentru industrii şi servicii (nr.4c-3/563/14.04.2014)

· avizul favorabil al Comisiei pentru Buget, Finanţe şi Bănci (nr.4c-2/772/17.06.2014)

· punctele de vedere ale Guvernului, prezentate în cadrul dezbaterilor.


Propunerea legislativă are ca obiect de reglementare modificarea şi completarea Legii nr.223/2007 privind Statutul personalului aeronautic civil navigant profesionist din aviaţia civilă din România, cu modificările ulterioare, în sensul reintroducerii pensiilor de serviciu pentru întreg personalul aeronautic civil navigant profesionist.

În conformitate cu prevederile Regulamentului Camerei Deputaţilor, Comisiile au dezbătut propunerea legislativă în şedinţe separate. 

La lucrările Comisiei pentru muncă şi protecţie socială din data de 2 septembrie 2014 şi-au înregistrat prezenţa 23 deputaţi, din totalul de 23 membri. Membrii comisiei au hotărât, cu unanimitate de voturi, adoptarea propunerii legislative cu amendamente.
La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:

· doamna Rovana Plumb – Ministru, Ministerul Muncii, Familiei, Protecţiei Sociale şi Persoanelor Vârstnice

· doamna Ileana Ciutan – Preşedintele Casei Naţionale de Pensii Publice 

· domnul Dragoş Titea – Secretar de Stat, Ministerul Transporturilor
· domnul Constantin Manolache, preşedinte Asociaţia Naţională a Aviatorilor din România

· domnul Ioan Lezeu, membru Asociaţia Naţională a Aviatorilor din România 

· domnul Armand Petrescu, director general Autoritatea Aeronautică Civilă din România

· doamna Irina Iliescu, inspector operaţiuni zbor, Autoritatea Aeronautică Civilă din România 
· doamna Barbara Pituţ, însoţitor de bord.
La lucrările Comisiei pentru transporturi şi infrastructură din data de 8 septembrie 2014 şi-au înregistrat prezenţa 20 deputaţi, din totalul de 20 membri. Membrii comisiei au hotărât, cu majoritate de voturi, adoptarea propunerii legislative cu amendamente admise și respinse.
La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:

· doamna Ileana Ciutan – Preşedintele Casei Naţionale de Pensii Publice 
· domnul Dragoş Titea – Secretar de Stat, Ministerul Transporturilor
· doamna Cassiana Dinu – inspector principal Casei Naţionale de Pensii Publice
· doamna Doina Păun – inspector principal Casei Naţionale de Pensii Publice
· domnul Constantin Manolache, preşedinte Asociaţia Naţională a Aviatorilor din România

· doamna Irina Iliescu, inspector operaţiuni zbor, Autoritatea Aeronautică Civilă din România.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

Propunerea legislativă a fost respinsă de Senat în şedinţa din 9 decembrie 2013.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.


În urma finalizării dezbaterilor, Comisiile propun plenului Camerei Deputaţilor adoptarea propunerii legislative cu amendamente, admise şi respinse, redate în anexele care fac parte integrantă din prezentul raport. 

Consilier parlamentar Alina Tănase
Anexa nr.1
Amendamente admise

În urma dezbaterilor, Comisiile propun adoptarea propunerii legislative cu următoarele amendamente:

	Nr. crt.
	Text propunere legislativă
	Text propus de Comisii
(autorul amendamentului)
	Motivare

amendamente

	1. 
	Titlul legii

Lege de modificare şi completare a Legii nr.223 din 2007 privind Statutul personalului aeronautic civil navigant profesionist din aviaţia civilă din România

	Lege pentru completarea Legii nr.223/2007 privind Statutul personalului aeronautic civil navigant profesionist din aviaţia civilă din România
Autori: membrii comisiilor

	Pentru respectarea normelor de tehnică legislativă.

	2. 
	Art.I. - Legea nr. 223 din 2007 privind Statutul personalului aeronautic civil navigant profesionist din aviaţia civilă din România, publicată în Moitorul Oficial Partea I, nr. 481/18 iulie 2007, cu modificările ulterioare, se modifică şi se completează după cum urmează:


	Art.I. - Legea nr.223/2007 privind Statutul personalului aeronautic civil navigant profesionist din aviaţia civilă din România, publicată în Monitorul Oficial al României, Partea I, nr. 481 din 18 iulie 2007, cu modificările ulterioare, se completează după cum urmează:

Autori: membrii comisiilor

	Pentru respectarea normelor de tehnică legislativă. 

	3. 
	1. După articolul 42 se introduc zece noi articole, art.421 - 4210, cu următorul cuprins:

„Art.421. - (1) Personalul aeronautic civil navigant profesionist beneficiază de pensie de serviciu, potrivit categoriei profesionale din care face parte, dacă îndeplineşte, cumulativ, următoarele condiţii de pensionare:

a) piloţi, însoţitori de bord, paraşutişti şi personalul de inspecţie în zbor, care au vârsta de minimum 50 de ani şi au realizat o vechime de cel puţin 20 de ani de activitate ca personal aeronautic civil navigant profesionist;

b) navigatori, mecanici şi/sau ingineri de bord naviganţi, operatori radionaviganţi, ingineri de recepţie şi control aeronave şi ingineri de recepţie şi control mijloace PNA-TC, care au vârsta de minimum 52 de ani şi au realizat o vechime de cel puţin 25 de ani de activitate ca personal aeronautic civil navigant profesionist.
(2) Limita maximă privind vârsta de pensionare pentru personalul aeronautic civil navigant profesionist este cea stabilită de legislaţia in vigoare privind sistemul de pensii publice.

(3) Dreptul de a ieşi la pensie se acordă începând cu data menţionată de solicitant în cererea sa de pensionare, cu respectarea prevederilor prezentei legi.”

	1. După articolul 42 se introduc opt noi articole, articolele 421 – 428, cu următorul cuprins:
Nemodificat 

a)  piloţi, însoţitori de bord/membri ai echipajului de cabină cu licenţă/atestat de membru al echipajului de cabină, paraşutişti şi personalul de inspecţie în zbor, care au vârsta de minimum 50 de ani şi au realizat o vechime de cel puţin 20 de ani de activitate ca personal aeronautic civil navigant profesionist;
lit.b) nemodificată

(2) Vechimea în activitate ca personal aeronautic civil navigant profesionist prevăzută la alin.(1) nu cuprinde perioadele suplimentare de vechime acordate pentru activitatea desfăşurată în grupele I şi a II de muncă, respectiv în condiţii deosebite sau speciale de muncă. 
(3) Pensia se acordă la cerere, începând cu luna următoare celei în care a fost înregistrată cererea la casa teritorială de pensii din raza de domiciliu sau de reşedinţă a solicitantului.

Autori: membrii Comisiei pentru industrii şi servicii (lit.a) şi membrii Comisiilor

	Pentru respectarea normelor de tehnică legislativă, având în vedere modificările propuse.

În vederea armonizării cu legislaţia europeană în materie.
Pentru claritatea textului. Prevederea în forma propusă naşte interpretări diferite cu privire la obiectul reglementării.

Această categorie de personal beneficiază de spor de grupă de muncă şi nu se justifică ca acesta să fie inclus în vechimea în activitatea de personal aeronautic civil necesară acordării pensiei de serviciu.

Pentru clarificarea instituţiei care stabileşte drepturile de pensie.



	4. 
	„Art.422 - (1) Personalul aeronautic civil navigant profesionist care îndeplineşte condiţiile prevăzute la art.421 alin.(1) are dreptul la o pensie de serviciu în cuantum de 80% din media veniturilor totale brute realizate în ultimele 12 luni de activitate anterioare lunii în care are loc pensionarea.
(2) Venitul total brut realizat într-o lună, care stă la baza calculului pensiei de serviciu de către Casa Naţională de Pensii Publice, reprezintă suma veniturilor prevăzute la art. 42 lit. a), b), c) şi e) şi va fi menţionat în documentul emis de către angajator, pe răspunderea acestuia.
(3) Pentru fiecare an complet care depăşeşte vechimea minimă în activitate prevăzută la art.421 alin.(1) se adaugă la cuantumul pensiei câte 1% din media veniturilor brute prevăzute la alin.(1).”

	Art.422. - (1) Personalul aeronautic civil navigant profesionist care îndeplineşte condiţiile prevăzute la art.421 alin.(1) are dreptul la o pensie de serviciu în cuantum de 80% din media veniturilor totale brute realizate in ultimele 12 luni de activitate anterioare lunii în care se depune cererea de pensionare. 
(2) Venitul total brut realizat într-o lună, care stă la baza calculului pensiei de serviciu de către casele teritoriale de pensii, reprezintă suma veniturilor prevăzute la art.42 lit.a), b), c) şi e) şi va fi menţionat in documentul emis de către angajator, pe răspunderea acestuia.
(3) Pentru fiecare an complet care depăşeşte vechimea minimă în activitate prevăzută la art.421 alin. (1) se adaugă la cuantumul pensiei câte 1% din media veniturilor totale brute prevăzute la alin.(1), fără a depăși 100% din baza de calcul prevăzută la alin.(1).
Autori: membrii comisiilor

	La depunerea dosarului de pensionare nu pot fi dovedite veniturile realizate în ultima lună anterioară pensionării.

Pentru clarificarea instituţiei care stabileşte drepturile de pensie.

Pensia este un venit de înlocuire şi ca atare nu poate fi mai mare decât baza de calcul. 

	5. 
	„Art.423. - Pentru persoanele care îndeplinesc condiţiile prevăzute la art.421 şi care la data cererii de pensionare nu mai deţin calitatea de personal aeronautic civil navigant profesionist, procentul prevăzut la art.422 se aplică la media veniturilor totale brute realizate în ultimele 12 luni anterioare lunii în care s-a solicitat pensionarea de către tot personalul aeronautic civil navigant profesionist aflat în activitate, corespunzător ultimei funcţii la bord deţinute de persoana în cauză pe tipul respectiv de aeronavă civilă. Această medie va fi menţionată în documentul emis de către angajator, pe răspunderea acestuia potrivit art.422 alin. (2).”

	Art.423. - Pentru persoanele care îndeplinesc condiţiile prevăzute la art.421 şi care la data cererii de pensionare nu mai deţin calitatea de personal aeronautic civil navigant profesionist, procentul prevăzut la art. 422 alin.(1) se aplică la media veniturilor totale brute realizate în ultimele 12 luni anterioare lunii în care se depune cererea de pensionare, în baza prezentei legi, de către tot personalul aeronautic civil navigant profesionist aflat în activitate, corespunzător ultimei funcţii la bord deţinute de persoana în cauză pe tipul respectiv de aeronavă civila. Această medie va fi menţionată în documentul emis de către angajator, pe răspunderea acestuia potrivit art.422 alin. (2).
Autori: membrii comisiilor

	Pentru claritatea textului şi corelare cu amendamentele anterioare.



	6. 
	„Art.424. - (1) Odată cu stabilirea cuantumului pensiei de serviciu se stabileşte şi pensia pentru limită de vârstă din sistemul public, acordată personalului aeronautic civil navigant profesionist potrivit legislaţiei în vigoare privind sistemul de pensii publice, considerându-se îndeplinite condiţiile necesare deschiderii dreptului de pensie. La determinarea punctajului mediu anual se are în vedere stagiul complet de cotizare corespunzător anului, respectiv lunii în care se deschide dreptul de pensie, prevăzut de legislaţia în vigoare privind sistemul de pensii publice.
(2) În cazul în care cuantumul pensiei de serviciu calculat conform prezentei legi este mai mic decât cel al pensiei din sistemul de pensii publice, se acordă cuantumul cel mai avantajos.

(3) Partea din pensia de serviciu care depăşeşte nivelul pensiei din sistemul de pensii publice se suportă din bugetul de stat, prin bugetul Ministerului Muncii, Familiei, Protecţiei Sociale şi Persoanelor Vârstnice.”

	Nemodificat 


	

	7. 
	„Art.425. - Pensia de serviciu se actualizează în luna martie a fiecărui an, prin indexare cu procentul care să acopere integral rata inflaţiei din anul precedent.”

	Art.425. - Pensia de serviciu se actualizează, din oficiu, în fiecare an, odată cu modificarea valorii punctului de pensie, cu procentul corespunzător ratei inflaţiei utilizat la stabilirea valorii punctului de pensie, conform prevederilor Legii nr.263/2010 privind sistemul unitar de pensii publice, cu modificările şi completările ulterioare.
Autori: membrii comisiilor

	Pentru punere de acord cu reglementările din sistemul public de pensii; egalitate de tratament între toţi pensionarii.

	8. 
	„Art.426. - La decesul titularului pensiei de serviciu, soţul/soţia şi copiii acestuia beneficiază de pensie de urmaş, în condiţiile prevăzute de legislaţia în vigoare privind sistemul de pensii publice, iar aceasta se calculează din pensia de serviciu a titularului, aflată în plată sau la care ar fi avut dreptul în condiţiile prezentei legi, dacă aceasta este mai avantajoasă decât pensia stabilită sau cuvenită în sistemul de pensii publice.”

	Nemodificat 
	

	9. 
	„Art.427. - De prevederile art.421 - 426 beneficiază, după caz, şi următoarele categorii de persoane:
a) personalul aeronautic civil navigant profesionist care, după data intrării în vigoare a prezentei legi, îşi pierde total capacitatea de muncă din cauza unui incident sau accident de aviaţie, unei boli profesionale sau unei afecţiuni medicale dobândite ca urmare a activităţii de zbor fără a se ţine cont de vârsta şi vechimea în muncă ale acestuia, pensia fiind acordată de la data pierderii capacităţii de muncă;

b) personalul aeronautic civil navigant profesionist care, înainte de data intrării în vigoare a prezentei legi, şi-a pierdut total capacitatea de muncă din cauza unui incident sau accident de aviaţie, unei boli profesionale sau unei afecţiuni medicale dobândite ca urmare a activităţii de zbor, fără a se ţine cont de vârsta şi vechimea în muncă ale acestuia, pensia fiind acordată de la data intrării în vigoare a prezentei legi;

c) persoanele care au realizat o vechime de cel puţin 10 ani de activitate ca personal aeronautic civil navigant profesionist şi care la data pensionării deţin această calitate, cuantumul pensiei de serviciu calculat conform art.422 alin.(1) şi (2) fiind diminuat cu câte 2% pentru fiecare an care lipseşte din vechimea minimă în activitate prevăzută la art. 421 alin.(1);

d) persoanele care au realizat o vechime de cel puţin 10 ani de activitate ca personal aeronautic civil navigant profesionist şi care la data pensionării nu mai deţin această calitate, cuantumul pensiei de serviciu prevăzut la art. 422 alin.(1) fiind diminuat cu câte 2% pentru fiecare an care lipseşte din vechimea minimă în activitate prevăzută la art.421 alin.(1) şi va fi aplicat la media veniturilor totale brute realizate în ultimele 12 luni anterioare lunii în care s-a solicitat pensionarea de către tot personalul aeronautic civil navigant profesionist aflat în activitate, corespunzător ultimei funcţii la bord deţinute de persoana în cauză pe tipul respectiv de aeronavă civilă. Această medie va fi menţionată în documentul emis de către angajator, pe răspunderea acestuia, potrivit art. 422 alin. (2).”

	Nemodificat 

a) personalul aeronautic civil navigant profesionist, care îşi pierde total capacitatea de muncă din cauza unui incident sau accident de aviaţie, unei boli profesionale sau unei afecţiuni medicale dobândite ca urmare a activităţii de zbor fără a se ţine cont de vârsta şi vechimea în muncă ale acestuia; pensia se acordă de la data încetării plăţii indemnizaţiei pentru incapacitate temporară de muncă, dacă cererea a fost înregistrată în termen de 30 de zile de la data emiterii deciziei medicale asupra capacităţii de muncă, în situaţia pensiei de invaliditate acordate persoanei care, la data emiterii deciziei medicale, are calitatea de asigurat;

Lit.b) se elimină.

b) persoanele care au realizat o vechime de cel puţin 10 ani de activitate ca personal aeronautic civil navigant profesionist şi care, la data pensionării deţin această calitate; cuantumul pensiei de serviciu calculat conform art.422 alin.(1) şi (2) se diminuează cu câte 2% pentru fiecare an care lipseşte din vechimea minimă în activitate prevăzută la art.421 alin.(1) şi va fi aplicat la media veniturilor totale brute realizate în ultimele 12 luni anterioare lunii în care se depune cererea de pensionare;

c) persoanele care au realizat o vechime de cel puţin 10 ani de activitate ca personal aeronautic civil navigant profesionist şi care, la data pensionării, nu mai deţin această calitate; cuantumul pensiei de serviciu prevăzut la art.422 alin.(1) se diminuează cu câte 2% pentru fiecare an care lipseşte din vechimea minimă în activitate prevăzută la art.421 alin.(1) şi va fi aplicat la media veniturilor totale brute realizate în ultimele 12 luni anterioare lunii în care se depune cererea de pensionare de către tot personalul aeronautic civil navigant profesionist aflat în activitate, corespunzător ultimei funcţii la bord deţinute de persoana în cauză pe tipul respectiv de aeronavă civilă; această medie va fi menţionată în documentul emis de către angajator, pe răspunderea acestuia, potrivit art.422 alin. (2).

Autori: membrii comisiilor

	Pentru punere de acord cu modul de reglementare al pensiei de invaliditate din sistemul public de pensii.

Textul se încorporează în Legea nr. 223/2007,  iar menţinerea lui aici ar institui o măsură având ca referinţă un moment din trecut, respectiv intrarea în vigoare a legii asupra căreia se intervine – fapt care contravine prevederilor art. 15 alin. (2) din Constituţia României, republicată.

Pentru punere de acord cu modul de reglementare al pensiei de invaliditate din sistemul public de pensii.

Pentru un mod de calcul unitar în cazul majorării şi diminuării pensiei, în funcţie de vechime.

Pentru claritatea textului şi corelare cu amendamentele anterioare.

	10. 
	„Art.428. - (1) Personalul aeronautic civil navigant profesionist care, la data intrării în vigoare a prezentei legi, este pensionat pentru limită de vârstă sau pentru pierderea totală a capacităţii de muncă are dreptul la pensie de serviciu, care se stabileşte corespunzător prevederilor prezentei legi, respectiv în conformitate cu prevederile art.421 – 427 .
(2) Stabilirea cuantumului pensiei de serviciu pentru personalul prevăzut la alin.(1) se realizează aplicând corespunzător prevederile art.423 .
(3) La stabilirea cuantumului pensiei de serviciu pentru piloţii al căror tip de aeronavă civilă nu se mai află în exploatare, se va lua în calcul funcţia la bord echivalentă pe un alt tip de aeronavă civilă aflată în exploatare, cu greutatea maximă la decolare cea mai apropiată de aeronava civilă pe care persoana în cauză a deţinut ultima calificare şi licenţă.”

	Art.428 se elimină.

Autori: membrii comisiilor

	S-a preluat ca articol roman, întrucât textul se încorporează în Legea nr. 223/2007,  iar menţinerea lui aici ar institui o măsură având ca referinţă un moment din trecut, respectiv intrarea în vigoare a legii asupra căreia se intervine – fapt care contravine prevederilor art. 15 alin. (2) din Constituţia României, republicată.



	11. 
	„Art.429. - Pentru categoriile de personal aeronautic civil navigant profesionist din cadrul aviaţiei civile de transport aerian prevăzute la art.4 lit.b) care, la data intrării în vigoare a prezentei legi, nu mai există datorită evoluţiei tehnicii aeronautice şi a concepţiei de exploatare la sol şi în zbor a aeronavelor civile, cuantumul pensiei de serviciu va fi de 50% din cuantumul calculat în condiţiile prezentei legi pentru pilotul comandant, în aceleaşi condiţii de vârstă şi vechime, corespunzător tipului de aeronavă civilă aflată în exploatare, cu greutatea maximă la decolare cea mai apropiată de aeronava civilă pe care persoana în cauză a deţinut ultima calificare şi licenţă.”

	Art.429 se elimină.  
Autori: membrii comisiilor

	S-a preluat ca articol roman, întrucât textul se încorporează în Legea nr. 223/2007,  iar menţinerea lui aici ar institui o măsură având ca referinţă un moment din trecut, respectiv intrarea în vigoare a legii asupra căreia se intervine – fapt care contravine prevederilor art. 15 alin. (2) din Constituţia României, republicată.



	12. 
	„Art.4210. - În cazul decesului unei persoane din categoria personalului aeronautic civil navigant profesionist înainte de vârsta prevăzută la art.421 alin.(1), aflată în activitate, din cauza unui incident sau accident de aviaţie, soţul/soţia şi copiii acestuia beneficiază de pensie de urmaş, în condiţiile prevăzute de legislaţia în vigoare privind sistemul de pensii publice, iar aceasta se calculează din pensia de serviciu la care ar fi avut dreptul persoana decedată, calculată potrivit prevederilor art.427 lit.a) sau b), după caz, dacă aceasta este mai avantajoasă decât pensia cuvenită în sistemul de pensii publice.”

	„Art.428. - În cazul decesului unei persoane din categoria personalului aeronautic civil navigant profesionist înainte de vârsta prevăzută la art.421 alin.(1), aflată în activitate, din cauza unui incident sau accident de aviaţie, soţul/soţia şi copiii acestuia beneficiază de pensie de urmaş, în condiţiile prevăzute de legislaţia în vigoare privind sistemul de pensii publice, iar aceasta se calculează din pensia de serviciu la care ar fi avut dreptul persoana decedată, calculată potrivit prevederilor art.427 lit.a), dacă aceasta este mai avantajoasă decât pensia cuvenită în sistemul de pensii publice.”
Autori: membrii comisiilor

	Pentru respectarea normelor de tehnică legislativă.

	13. 
	2. După articolul 53 se introduc două noi articole, art.531 şi 532, cu următorul cuprins:
„Art.531. - Personalul aeronautic civil navigant profesionist care se pensionează din cauza pierderii totale a capacităţii de muncă, necesitând îngrijire sau supraveghere permanentă din partea altei persoane, are dreptul la o indemnizaţie de însoţitor, în afara pensiei, în cuantumul stabilit in sistemul de pensii publice.”


	Nemodificat 
	

	14. 
	„Art.532. - (1) Pensiile de serviciu ale personalului aeronautic civil navigant profesionist din aviaţia civilă din România, stabilite prin decizii ale caselor teritoriale de pensii înainte de data de 31 august 2010 se plătesc, începând cu data intrării în vigoare a prezentei legi, în cuantumul cuvenit şi plătit pentru luna august 2010.

(2) Pentru pensiile de serviciu prevăzute la alin.(1) se aplică corespunzător prevederile art.424 alin.(2) şi (3), art. 425, 426 şi 531.”

	Art.532. - Reglementările prevăzute de legislaţia privind pensiile din sistemul public de pensii, referitoare la modalităţile de stabilire şi plată, precum şi cele referitoare la modificarea, suspendarea, reluarea, încetarea, expertizarea, revizuirea, recuperarea sumelor încasate necuvenit şi jurisdicţia, se aplică şi pensiei de serviciu prevăzute de prezenta lege.
Autori: membrii comisiilor

	Pentru unitate de reglementare.

	15. 
	__
	Art.II. – (1) De prevederile prezentei legi beneficiază şi personalul aeronautic civil navigant profesionist care, înainte de data intrării în vigoare a prezentei legi, 
şi-a pierdut total capacitatea de muncă din cauza unui incident sau accident de aviaţie, unei boli profesionale sau unei afecţiuni medicale dobândite ca urmare a activităţii de zbor, fără a se ţine cont de vârsta şi vechimea în muncă ale acestuia.

(2) Pensia de serviciu stabilită potrivit alin.(1) se acordă la cerere, începând cu luna următoare înregistrării acesteia la casa teritorială de pensii din raza de domiciliu sau de reşedinţă a solicitantului.

Autori: membrii comisiilor

	Preluat de la art.427 lit.b), pentru respectarea normelor de tehnică legislativă.

	16. 
	__
	Art.III. - Pentru categoriile de personal aeronautic civil navigant profesionist din cadrul aviaţiei civile de transport aerian prevăzute la art.4 lit.b) din Legea nr.223/2007 privind Statutul personalului aeronautic civil navigant profesionist din aviaţia civilă din România, cu modificările ulterioare,  care, la data intrării în vigoare a prezentei legi, nu mai există datorită evoluţiei tehnicii aeronautice şi a concepţiei de exploatare la sol şi în zbor a aeronavelor civile, cuantumul pensiei de serviciu va fi de 50% din cuantumul calculat în condițiile Legii nr.223/2007, cu modificările ulterioare, astfel cum aceasta a fost completată prin prezenta lege, pentru pilotul comandant, în aceleaşi condiţii de vârstă şi vechime, corespunzător tipului de aeronavă civilă aflată în exploatare, cu greutatea maximă la decolare cea mai apropiată de aeronava civilă pe care persoana în cauză a deţinut ultima calificare şi licenţă.
Autori: membrii comisiilor

	Preluat de la art.429, pentru respectarea normelor de tehnică legislativă.

	17. 
	Art.II. - La articolul 1 din Legea nr.119/2010 privind stabilirea unor măsuri în domeniul pensiilor, litera g) se abrogă.

	Art.IV. - (1) De prevederile prezentei legi beneficiază şi personalul aeronautic civil navigant profesionist care, la data intrării în vigoare a prezentei legi, este pensionat pentru limită de vârstă sau pentru pierderea totală a capacităţii de muncă.

(2) Pensia de serviciu stabilită potrivit alin.(1) se acordă la cerere, începând cu luna următoare înregistrării acesteia la casa teritorială de pensii din raza de domiciliu sau de reşedinţă a solicitantului.

(3) La stabilirea cuantumului pensiei de serviciu pentru piloţii al căror tip de aeronavă civilă nu se mai află în exploatare, se va lua în calcul funcţia la bord echivalentă pe un alt tip de aeronavă civilă aflată în exploatare, cu greutatea maximă la decolare cea mai apropiată de aeronava civilă pe care persoana în cauză a deţinut ultima calificare şi licenţă.
(4) Prevederile prezentei legi nu se aplică persoanelor care beneficiază de pensie de serviciu în temeiul hotărârilor judecătoreşti definitive şi irevocabile sau, după caz, hotărârilor judecătoreşti definitive.
Autori: membrii comisiilor

	Preluat de la art.428, pentru respectarea normelor de tehnică legislativă.

	18. 
	Art.III. - La articolul (1) alineatul (1) din Ordonanţa de urgenţă a Guvernului nr.59/2011, pentru stabilirea unor măsuri în domeniul pensiilor prevăzute la art.1 lit.c) – h) din Legea nr.119/2010 privind stabilirea unor măsuri în domeniul pensiilor, litera g) se abrogă.

	Art.III se elimină.

Autori: membrii comisiilor

	Pentru respectarea normelor de tehnică legislativă.

	19. 
	Art.IV. - Prezenta lege intră în vigoare la data publicării ei în Monitorul Oficial al României, Partea I.

	Art.V. - Prezenta lege intră în vigoare la 30 de zile de la data publicării în Monitorul Oficial al României, Partea I. 

Autori: membrii comisiilor

	Pentru respectarea normelor de tehnică legislativă.

	20. 
	Art.V. - În aplicarea prezentei legi sunt valabile normele metodologice aprobate prin Ordinul Ministrului Transporturilor nr.1064 din 2010, publicat în Monitorul Oficial al României nr. 726 din 26 octombie 2007.

	Art.VI. – În termenul prevăzut la art.V vor fi elaborate norme metodologice de aplicare a prezentei legi, care se aprobă prin ordin comun al ministrului muncii, familiei, protecţiei sociale şi persoanelor vârstnice şi al ministrului transporturilor.

Autori: membrii comisiilor

	Text necesar, având în vedere complexitatea legii.  



Anexa nr.2

Amendamente respinse

În cursul dezbaterilor, Comisiile au respins următoarele amendamente:

	Nr.

crt.
	Text propunere legislativă
	Text propus de Comisie

(autor amendament)


	I. Motivaţia susţinerii

II. Motivaţia respingerii
	Camera decizională

	1.
	1. După articolul 42 se introduc zece noi articole, art.421 - 4210, cu următorul cuprins:
„Art.421. - (1) Personalul aeronautic civil navigant profesionist beneficiază de pensie de serviciu, potrivit categoriei profesionale din care face parte, dacă îndeplineşte, cumulativ, următoarele condiţii de pensionare:


	1. După articolul 42 se introduc nouă noi articole, art.421 – 429, cu următorul cuprins:
 „Art.421. - (1) Personalul aeronautic civil navigant profesionist, fără a lua în calcul indemnizația administrativă, beneficiază de pensie de serviciu, potrivit categoriei profesionale din care face parte, dacă îndeplineşte, cumulativ, următoarele condiţii de pensionare:

Dep.Ovidiu Iane-PSD


	Menținerea caracterului de pensie a personalului navigant profesionist. 
Efectuarea de economii semnificative la fondul de pensii.


	Camera Deputaților

	2.
	Art.422 - (1) Personalul aeronautic civil navigant profesionist care îndeplineşte condiţiile prevăzute la art. 421 alin. (1) are dreptul la o pensie de serviciu în cuantum de 80% din media veniturilor totale brute realizate in ultimele 12 luni de activitate anterioare lunii în care are loc pensionarea.

(3) Pentru fiecare an complet care depăşeşte vechimea minimă în activitate prevăzută la art.421 alin.(1) se adaugă la cuantumul pensiei câte 1% din media veniturilor brute prevăzute la alin.(1).

	Art.422 - (1) Personalul aeronautic civil navigant profesionist care îndeplineşte condiţiile prevăzute la art. 421 alin. (1) are dreptul la o pensie de serviciu în cuantum de 80% din media veniturilor totale brute realizate in ultimele 36 luni de activitate anterioare lunii în care are loc pensionarea.

Dep.Ovidiu Iane-PSD

(3) Pentru fiecare an complet care depăşeşte vechimea minimă în activitate prevăzută la art.421 alin.(1) se adaugă la cuantumul pensiei câte 1% din media veniturilor brute prevăzute la alin.(1), iar pentru cei ce și-au desfășurat activitatea pe o aeronavă cu greutatea totală mai mare de 18 tone (mecanic navigant, operator radionavigant, însoțitor de bord) 2% dar nu mai mult de 95%.
Dep.Ovidiu Iane-PSD


	Pentru încadrarea cât mai corect în contributivitate. 
Pentru a elimina posibilitatea de a fi abuzat calculul bazei de calcul al pensiei, ce ar duce la erori nepermise.

Pentru o mai corectă diferențiere între gradele de pregătire în cadrul personalului navigant profesionist. 
Prin nedepășirea procentului de 95%, economii la fondul de pensii.
	Camera Deputaților

	3.
	Art.423. - Pentru persoanele care îndeplinesc condiţiile prevăzute la art.421 şi care la data cererii de pensionare nu mai deţin calitatea de personal aeronautic civil navigant profesionist, procentul prevăzut la art.42 se aplică la media veniturilor totale brute realizate în ultimele 12 luni anterioare lunii în care s-a solicitat pensionarea de către tot personalul aeronautic civil navigant profesionist aflat în activitate, corespunzător ultimei funcţii la bord deţinute de persoana în cauză pe tipul respectiv de aeronavă civila. Această medie va fi menţionată în documentul emis de către angajator, pe răspunderea acestuia potrivit art.422 alin. (2).

	Art.423. - Pentru persoanele care îndeplinesc condiţiile prevăzute la art.421 şi care la data cererii de pensionare nu mai deţin calitatea de personal aeronautic civil navigant profesionist, procentul prevăzut la art.42(2) se aplică la media veniturilor totale brute realizate în ultimele 36 luni anterioare lunii în care s-a solicitat pensionarea de către tot personalul aeronautic civil navigant profesionist aflat în activitate, corespunzător ultimei funcţii la bord deţinute de persoana în cauză pe tipul respectiv de aeronavă civila. Această medie va fi menţionată în documentul emis de către angajator, pe răspunderea acestuia potrivit art.422 alin. (2).
Dep.Ovidiu Iane-PSD


	Pentru încadrarea cât mai corect în contributivitate. 
Pentru a elimina posibilitatea de a fi abuzat calculul bazei de calcul al pensiei, ce ar duce la erori nepermise.


	Camera Deputaților

	4.
	Art.425. - Pensia de serviciu se actualizează în luna martie a fiecărui an prin indexare cu procentul care să acopere integral rata inflaţiei din anul precedent.

	Art.425. - Pensia de serviciu se actualizează în luna martie a fiecărui an, prin indexarea cu procentul care să acopere integral rata inflaţiei din anul precedent și cu mărirea de salariu efectuată de angajator.
Dep.Ovidiu Iane-PSD


	Pentru menținerea puterii de cumpărare reală a pensiei. 
Pentru eliminarea apariției fenomenului de discriminare între actualii pensionari și viitorii pensionari.

	Camera Deputaților

